  Майя Бывальцева Йӧ дворецъёс Удмуртиысь ваньмаз ёросъёсын кылдыны быгатозы. 18-тӥ пӧсьтолэзе журналистъёслы со сярысь вераз элькун тӧролэсь ужзэ огдырлы быдэсъясь Александр Бречалов. «Ми лэсьтыны кулэ озьы, вить арскын котькуд муниципал кылдытэтын быдэс ар ӵоже ужась йӧ дворец мед кылдоз, 400–500 адямилы трибунаосын, кар округъёсын - тросгес, дыр. Ми али ваньзэ сое чотаськомы. Можгаын 2018- 2019 аръёсы пуктомы ни, пумкылъян кутэмын ни», — валэктӥз улосвлы кивалтӥсь. Нырысетӥосыз пӧлын йӧ дворец кылдыны быгатоз Уваын, отын пиналъёслэн хоккеен шудонъя «Ягуар» командазы вань, таяз арын со «Золотая шайба» вожвылъяськонлэн финалаз пыриськиз. Объектъёсты пуктонэ коньдэт палэнысь уксё кутыны, но ужбергатӥсьёсты кыскыны малпало. Можгаын йӧ площадка кылдоз шуыса 25-тӥ куартолэзе тодмо луиз. Тегъёс: Спорт Можга Эгра Ува Удмуртия АлександрБречалов  